Spanish Cross

Salib Sepanyol () ialah pingat kehormat Nazi Jerman yang diberikan kepada tentera Jerman yang terlibat dalam Perang Saudara Sepanyol, berjuang untuk jeneral nasionalis, yang kemudiannya menjadi diktator Sepanyol, Francisco Franco.Wehrmacht awards.com: Spanish Cross

 Sejarah 

Dengan meletusnya Perang Saudara Sepanyol pada Julai 1936, Jerman menghantar Condor Legion, yang terdiri daripada anggota tentera udara dan tentera darat Jerman, untuk membantu pasukan Nasionalis pimpinan Franco. Pada 14 April 1939, Jerman memperkenalkan Salib Sepanyol sebagai satu pingat kehormat untuk anggota tentera udara dan darat Jerman yang berjuang dalam Legion Condor semasa perang. Beberapa kapal Tentera Laut Jerman juga berkhidmat di perairan Sepanyol, dan anak kapal mereka turut layak menerima pingat ini.

Salib Sepanyol hendaklah dipakai di dada uniform sebelah kanan di bawah penutup poket atau, jika telah dianugerahkan, di bawah Blood Order. Selepas kematian penerima, anugerah ini kekal bersama waris terdekat.

Pemakaian anugerah era Nazi telah diharamkan pada tahun 1945. Salib Sepanyol tidak termasuk dalam senarai anugerah yang dibenarkan semula untuk pemakaian rasmi oleh Republik Persekutuan Jerman pada tahun 1957.

 Reka bentuk 
Salib Sepanyol ialah sejenis Salib Maltese dengan satu lambang swastika di tengah-tengahnya pada sebuah bulatan. Di antara setiap lengan salib terdapat lambang helang Luftwaffe dan, bagi versi yang mempunyai pedang, terdapat dua bilah pedang bersilang yang diletakkan di belakang simbol helang tersebut. Kelas berlian mempunyai batu permata yang dihiasi mengelilingi swastika di bulatan tengah.

Bahagian belakang salib ini adalah kosong dan mempunyai pin untuk dipakai pada uniform.

Pingat untuk waris terdekat diperbuat daripada gangsa dan menyerupai salib tanpa pedang, tetapi bersaiz lebih kecil. Tidak seperti yang lain, ia dilekatkan pada seutas reben berwarna hitam dengan tepi berwarna merah, kuning dan merah (warna-warna bendera Sepanyol).

Rujukan
Petikan

Bibliografi

Kategori:Perang Saudara Sepanyol
Kategori:Tentera Jerman
Kategori:Pingat dan Darjah Kebesaran
Kategori:Nazi